Conventiculum Bostoniense
Conventiculum Bostoniense, a Facultate linguarum Latinarum et Graecarum Universitatis Massaciusettensis Bostoniae institutum, fine mensis Julii per unam hebdomadem perducitur. Hoc conventiculum apertum est omnibus qui, fundamentis linguae praediti, quandam Latine loquendi peritiam consequi velint. Participes jusjurando constricti ne alia lingua quam Latina per unam hebdomadem utantur, sessionibus in quibus rationes et viae Latinam modo vivo docendi demonstrantur, textus Latini leguntur, acroaseis habentur, intersunt. Habebatur olim Conventiculum Bostoniense prope oppidum Massaciusettense quod vulgo vocatur Dartmouth; nunc autem habetur Jerosolymae Massaciusettae, vulgo Salem, Massachusetts.